Rolf Henningsen

Rolf Henningsen (født 5. april 1923 i Åsgårdstrand, død 21. oktober 2007) var en norsk marineoffiser.

Henningsens marinekarriere starta som 17-åring, da han i 1940 blei tatt opp på den norske sjøkrigsskolen i eksil i Storbritannia. Han tjenestegjorde deretter i norske motortorpedobåt-flotiljen som var stasjonert på Shetland. Han blei tildelt Krigsmedaljen med stjerne.

Fram til pensjonering i 1983 hadde han en variert tjeneste innen forsvaret. Han var blant annet sjef for MTB-inspeksjonen og Eskortefartøyinspeksjonen og marineattache ved Norges ambassade i Washington D.C.. Hans siste tjeneste var som sjef for Kysteskadren med flaggkommandørs grad. I perioden 1961-64 var han med på å bygge opp Den keiserlige etiopiske marine, blant annet som sjef på skolefartøyet «Etiopia».

Etter at han fratrådte marinen, var Henningsen ei tid styrmann på forskningsfartøyet «Harald Sverdrup».

Referanser 

Norske flaggkommandører
Krigsmedaljen
Artikler i sjøfart-prosjektet